Kleure-netbal - Northern News Kuilsriver Brackenfell Kraaifontein
Home News Kleure-netbal
■ Laerskool Bellville-Noord se netbalseisoen is verlede week afgesluit met die gewilde Kleure-netbal. Hier het Goud as algehele wenner uit die stryd getree. Na die wedstryde tussen Goud en Blou, in die onderskeie ouderdomsgroepe, het die onder-13 netbalspan die afrigters uitgedaag. Hier het die juffrouens gewys waar Dawid die wortels begrawe het en met meer as vier doele gewen. Dit was behoorlik ‘n prettige storie met tot een van die manspersoneellede wat as skeidsregter deelgeneem het. Hy het net die onkantreël (rugby), die kykweerreël (krieket, rugby, hokkie) en die derdeparty-obstruksiereël (hokkie) ‘n bietjie verkeerd toegepas … Hier is die onder-13’s en juffrouens wat mekaar gepak het.
Die Ouer Onderwyser Vereniging Spelolimpiade het vanjaar * skitterende bedrag van R40 000 wins opgelewer danksy donasies. Al die leerlinge wat volpunte behaal het, het sertifikate tydens byeenkoms ontvang. Alle leerlinge wat vanaf 70 tot 100% behaal het, het ook kans gestaan om kontantpryse vanaf R100 tot R500 te wen. Splinternuwe woordeboeke is aan leerlinge oorhandig. Hier is die trotse Bellville-Noorders wat volpunte behaal het, asook die wenners van die kontantpryse.
Op Woensdag 22 Augustus het die seuns mekaar gepak in die laaste rugbywedstryde vir 2018. Hier het Blou, met twee wedstryde teen een (en een gelykop), as oorwinnaar van die veld gestap. By die onder-7/8s het Blou gewen, onder-9/10 was gelykop en by onder-11 het Goud gewen. Die Bloues moes in die onder-13/14 wedstryd terugveg van n 1-5 agterstand om op die einde 7-5 te wen. Hier is die onder-13/14 seuns wat mekaar die stryd aangesê het in die laaste wedstryd van die jaar.
Previous articleVerjaarsdagviering van ander kleur
Next articleEléna plays Mozart’s finest